শীতের প্রকোপ থেকে রক্ষা পেতে এরই মধ্যে শুরু হয়ে গেছে শীতের পোশাক কেনার ধুম। তরুণরা সব সময় ভিন্ন কিছু চায়। এ বছর বেশ বৈচিত্র্যও দেখা যাচ্ছে ছেলেদের শীতের পোশাকে। ফ্যাশন সচেতন তরুণরা শীতকালে নিত্যনতুন ফ্যাশনের সঙ্গে ভিন্ন মাত্রার ফ্যাশনের মিলন ঘটায়। শীতের কাপড় বিচারের ক্ষেত্রে তরুণদের কাছে কাপড়ের উষ্ণতা, স্টাইল ও আরাম সমানভাবে বিবেচিত হয়। এইসব দিক বিবেচনা করেই বাজারে এসেছে বিভিন্ন ফ্যাশনেবল পোশাক। আর স্টাইলিশ পোশাকের মধ্যে জ্যাকেট সবার কাছেই প্রিয় বলা যায়। শীত নিবারণের পাশাপাশি জ্যাকেট দিয়ে স্টাইলও মেনটেইন করা যায়।